Raúl González Blanco

Raúl González Blanco , conociú como Raúl, ye un futbolista español que dempués de xugar nel Real Madrid xuega agora nel Schalke 04. Ye consideráu como'l símbolu del madridismu por cierta parte de los seguidores d'esti equipu. Tamién ye'l so capitán. Xuega de segunda punta pero tamién puede xugar d'interior tanto drechu como pela izquierda.

Profesionalmente solo xugó nel Real Madrid, equipu onde va finar la so carrera de xugador. Nes categoríes inferiores xugo nel San Cristóbal de los Ángeles y nel Atlético de Madrid.

Xugó'l so primer alcuentru na Lliga Española el 29 d'ochobre de 1994 nel estadiu La Romareda con solo 17 años. Na Seleición Española xugó'l so primer alcuentru el 10 d'ochobre de 1996 en Praga.

Nel Real Madrid lleva disputaos más de 700 partíos y marcaos más de 300 goles. Ganó con esti equipu 6 veces la Lliga Española, 4 Supercopes d'España, 3 Champions League, 2 Copes Intercontinentales y 1 Supercopa d'Europa.

Na Seleición Española participó nos Xuegos Olímpicos d'Atlanta en 1996, nel Mundial de 1998 en Francia, La Eurocopa de 2000 en Bélxica y Holanda, el Mundial de 2002 en Corea del Sur y Xapón,la Eurocopa de 2004 en Portugal y el Mundial de 2006 n'Alemaña. El so últimu partíu como xugador nacional fue na fase de clasificación pa la Eurocopa de 2008 d'Austria y Suiza escontra Irlanda del Norte na capital d'esti últimu país, Belfast, onde la Seleición Española perdió'l alcuentru y tras un aumentu a esgaya de les diferencies que tenía Raúl col so seleicionador dende el Mundial d'Alemaña de 2006, Luis Aragonés, esti decidió nun volver a llamalu. Nun entró na llista pa la Eurocopa de 2008 con sede en Austria y Suiza.

A títulu personal ye'l xugador que más goles marcó na historia de la Seleición Española y tamién ye'l máximu goliador na historia de la Champions League. Ye'l segundu xugador que mas partíos xugó cola Seleición Española. Alcuéntrase incluíu nel FIFA 100. 2 veces Pichichi de la Lliga Española (1999 y 2001), máximu goliador de la Champions League (2000 y 2001), meyor atacante de la Champions League (2000, 2001, 2003), Fifa World Player de bronce nel añu 2001 y Balón de Plata nel 2001. Tamién se-y dio la Real Orden al Méritu Deportivu nel añu 2006.

 Clubes 
ClubPaísAñuReal Madrid1994- 2010Schalke 042010 -

 Palmarés 
 Campeonatos nacionales 
TítuluClubPaísAñuPrimer DivisiónReal Madrid1994-1995Primer DivisiónReal Madrid1996-1997Supercopa d'EspañaReal Madrid1997Primer DivisiónReal Madrid2000-2001Supercopa d'EspañaReal Madrid2001Primer DivisiónReal Madrid2002-2003Supercopa d'EspañaReal Madrid2003Primer DivisiónReal Madrid2006-2007Primer DivisiónReal Madrid2007-2008Supercopa d'EspañaReal Madrid2008

 Campeonatos internacionales 
TítuluClubPaísAñuLliga de Campeones de la UEFAReal Madrid1998Copa IntercontinentalReal Madrid1998Lliga de Campeones de la UEFAReal Madrid2000Lliga de Campeones de la UEFAReal Madrid2002Supercopa d'EuropaReal Madrid2002Copa IntercontinentalReal Madrid2002
 Referencies 

 Enllaces esternos 

Categoría:Futbolistes de la Comunidá de Madrid
Categoría:Persones de la Comunidá de Madrid